Zapisnik

9. sjednice Vijeća Mjesnog odbora Resnik održane 24. siječnja 2022., u prostorijama mjesne samouprave MO Resnik, s početkom u 18.00 sati

	NAZOČNI ČLANOVI VIJEĆA:
1. Dominik Žibrat
2. Vesna Humić
3. Gordan Ribić
4. Branka Genzić-Horvat
5. Ivana Holjevac

Predsjedava Dominik Žibrat, predsjednik Vijeća.
Zapisnik vodi: Ivana Holjevac, član Vijeća Mjesnog odbora Resnik.

Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Dominik Žibrat otvara raspravu o zapisniku s 8. sjednice Vijeća Gradske četvrti Peščenica - Žitnjak. 
Vijeće jednoglasno verificira zapisnik s 8. sjednice, uz napomenu vijećnice Branke Genzić-Horvat da se još uvijek čeka nadopunjeni zapisnik.
Na prijedlog predsjednika Vijeće jednoglasno utvrđuje

DNEVNI RED

1. Kupnja zemljišta z.k.č. 6883/4 k.o. Grad Zagreb.
2. Aktualna komunalna problematika. 
3. Razno: izvješća, pitanja i  prijedlozi.

Ad 1.) Kupnja zemljišta z.k.č. 6883/4 k.o. Grad Zagreb.

Nakon pregleda zaprimljene dokumentacije, nezavisna vijećnica Branka Genzić-Horvat uvidjela da je za navedeno zemljište zatražen povrat zemljišta vlasniku što nam govori da zemljište potencijalno nije gradsko. 

Nakon kratke rasprave Vijeće jednoglasno donosi 

Z a k l j u č a k
o kupnji zemljišta z.k.č. 6883/4 k.o. Žitnjak

1. Vijeće Mjesnog odbora Resnik u postupku davanja očitovanja na temelju dopisa Gradskog ureda za imovinsko-pravne poslove i imovinu Grada KLASA: 944-01/17-01/1031; URBROJ: 251-14-11/002-21-25., nije suglasno s prodajom navedenog zemljišta z.k.č. 6883/4  k.o. Žitnjak.  

2. Ovaj zaključak dostavit će se Vijeću Gradske četvrti Peščenica – Žitnjak na daljnje postupanje.

Ad 2.) Aktualna komunalna problematika.

Vijećnici raspravljaju o tome kako bi trebalo urediti staze unutar groblja Resnik tj. posipati novi šljunak na iste. Također napominju da bi se trebao urediti okoliš oko mrtvačnice. 

Nakon kratke rasprave Vijeće jednoglasno donosi 

Z a k l j u č a k  
o uređivanju staze unutar groblja

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

· pošljunčavanje staze unutar groblja


Z a k l j u č a k  
o uređenju okoliša oko mrtvačnice u Resniku

Vijeće Mjesnog odbora Resnik predlaže Vijeću Gradske četvrti Peščenica-Žitnjak da od nadležnih tijela zatraži:

· uređenje okoliša oko mrtvačnice u Resniku

Ad 3.) Razno: izvješća, pitanja i  prijedlozi

Predsjednik Vijeća Dominik Žibrat izvještava nazočne vijećnike sa radom između dviju sjednica te odgovorima koja su došla na njihova vijećnička pitanja. Napominje da su sve dobili u izvještajima. 
Budući da više nije bilo pitanja, niti prijedloga, predsjednik Vijeća Mjesnog odbora Resnik završava sjednicu.

KLASA: 024-08/22-003/204
URBROJ: 251-13-11-11-22-3
Zagreb, 24. siječnja 2022.

